Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: Melléklet a 47/2010. (XII. 31.) VM rendelethez
Paragraph Index: 4050

Melléklet a 47/2010. (XII. 31.) VM rendelethez A MAGYAR MÉHÉSZETI NEMZETI PROGRAM 2010–2013 Bevezetés A mezõgazdasági piacok közös szervezésének létrehozásáról, valamint egyes mezõgazdasági termékekre vonatkozó egyedi rendelkezésekrõl („az egységes közös piacszervezésrõl szóló rendelet”) 2007. október 22-i 1234/2007/EK tanácsi rendelete (a továbbiakban: 1234/2007/EK rendelet) – tekintettel a méhészeti ágazat jelentõségére és sajátosságaira – támogatási intézkedéseket határoz meg a méhészeti ágazat fejlesztése céljából. A támogatások igénybevételének alapvetõ feltétele, hogy a tagállam összeállítson egy olyan Nemzeti Programot, amelynek célja a méztermelési és értékesítési feltételek javítása. Magyarország elkészítette és csatoltan bemutatja a 1234/2007/EK rendeletnek a 107. cikkében elõírt Jelentést a méhészeti ágazat termelési és értékesítési szerkezetérõl, és ugyanezen rendelet 105. cikkében megfogalmazott Magyar Méhészeti Programot (Nemzeti Program). A támogatáshoz jutás másik feltételét, a Nemzeti Program nemzeti forrását a Magyar Köztársaság biztosítja a 2010. március 10-i Földmûvelésügyi és Vidékfejlesztési Minisztérium Szakállamtitkári Értekezlete döntése alapján. Méhészeti nemzeti és strukturális támogatások: A méhészeti ágazat részére nemzeti forrásból – a Nemzeti Programban foglaltakon túlmenõen – támogatás folyósítására nem kerül sor. A méhészetiágazatastrukturálistámogatásokközöttazeprogrambanmeghirdetett jogcímentámogatástnemkap. I. Jelentés a magyar méhészeti ágazatról A magyar méhészet a mezõgazdaság bruttó termelési értékének 1%-át, az állattenyésztésnek közel 3%-át adja. A méhészeti ágazat jelenleg mintegy 16 000 család megélhetéséhez nyújt kiegészítõ vagy fõ jövedelemforrást, így közvetve hozzájárul a vidék népességmegtartó képességéhez. A méhészetek létfontosságú szerepet töltenek be az ökológiai egyensúly fenntartásában. Az átlagos méhcsalád-sûrûség Magyarországon 10 méhcsalád/km2. Fõbb adatok (lásd a késõbbi táblázatokban) Sok éves átlagban a méhészetek száma: 15 000 és 17 000 között alakult, ebbõl a professzionális (minimum 150 méhcsaláddal rendelkezõ) méhészetek száma jelenleg meghaladja az 1000-et. Méhcsaládok száma: több mint 900 000 család, ebbõl a professzionális méhészek által birtokolt méhcsaládok száma: mintegy 220 000 család. A legnagyobb méhészetek szerkezete (2009): 300 vagy annál több méhcsaláddal rendelkezõ méhészetek száma: 143, 400 vagy annál több méhcsaláddal rendelkezõ méhészetek száma: 36, 500 vagy annál több méhcsaláddal rendelkezõ méhészetek száma: 26. A legnagyobb magyarországi méhészet 6 000 méhcsaláddal rendelkezik. A méztermelés az elmúlt 10 évben 15 000–30 000 tonna között változott. Az Európai Unió 27 tagállama között Magyarország rendelkezik a 6. legtöbb méhcsaláddal. A méhészek számát tekintve középmezõnybe tartozik hazánk, de a méhsûrûséget figyelembe véve a 2. helyen áll. A méhészkedés feltételei Magyarországon Magyarország természeti adottságai kedvezõek a méhészet számára. Viszonylag hosszú (jó években áprilistól szeptember végéig tart) a virágzási idõszak, amely alatt a méhek nektárhoz jutnak. Magyarország nagy kiterjedésû akácosokkal rendelkezik (400 ezer hektár), amely a magyar méhészet legfontosabb méhlegelõje, méze a magyar méztermelés alapja. A hárserdõk jó méhlegelõt adnak. A fûzek, a gyümölcsök, a juharok a méhcsaládok tavaszi fejlõdéséhez nélkülözhetetlenek. A selyemkóró a déli országrészekben csapadékos idõjárás esetén jó eredményt adhat. A szelídgesztenyének csak néhány tájegységen van méhészeti értéke. A termesztett növények közül jelentõs a napraforgó és a repce vetésterülete. Egyes tájegységekre korlátozódik a facélia, mustár, olajretek, levendula, pohánka és egyes gyógy- és takarmánynövények. A hazai ökológiai körülményekhez jól alkalmazkodó, õshonos méhfajtával, a krajnai méhvel rendelkezünk. Tenyésztése évek óta hatósági felügyelet mellett, szabályozott és ellenõrzött körülmények között folyik. A méhegészségügyi hálózat rendszeres ellenõrzéssel biztosítja, tanácsadással segíti a méhbetegségekkel szembeni védekezést. Magyarország a nagy méhcsalád-sûrûség és az intenzív vándorlás miatt fokozottan kitett a betegségek terjedésének. A legnagyobbveszélyt– csakúgy,mint a világonmindenhol– a varroaatkajelenti.A hosszútél után beköszöntõtavasz (májusi vész, nozéma), a hordástalan, hosszú nyár (nyúlós kötésrothadás) mind kedvez a betegségek megjelenésének. Az utóbbi években megjelent a Nosema ceranae korokozó a méhészetekben. Magyarország egyelõre még mentes a génmódosított növények termesztésétõl, ami örvendetes a méhészek szempontjából. Veszélyforrást jelent azonban a méhekre a növényvédõ és rovarölõ szerek nem szabályszerû használata. Az idegméreg alapanyagú csávázószerekkel kezelt területek mérete évrõl-évre nõ, méhekre gyakorolt káros hatását az OMME folyamatosan vizsgálja. A betegségek megelõzése, az ellenük való hatásos védekezés és az elõzõekben felsorolt környezetterhelési hatások vizsgálata a Nemzeti Program kiemelt feladata. A mai magyar méhészkedés színvonalára jótékonyan hatnak az évszázados hagyományok, a méhészek szakmaszeretete, a méhésztársadalom szervezettsége és szolidaritása. A magyar méhészetben kialakult szervezeti-érdekvédelmi rendszer (108 helyi méhész-szervezet és azok szövetsége, az Országos Magyar Méhészeti Egyesület) alkalmas a méhészek problémáinak hiteles érzékelésére, a megoldási javaslatok kidolgozására és képviseletére. Az elsõ és a második Nemzeti Program megvalósításajelentõsenhozzájárult az ismeretek bõvítéséhez, azok gyakorlati alkalmazásához. A szakismeret megszerzésének új formái jelentek meg Magyarországon, mint például a téli idõszakban rendezett ismeretterjesztési elõadások, az évente megjelenõ Méhegészségügyi ismeretek címû kiskönyv. A szaktánacsadó-hálózat nagyban hozzájárul a méhészek naprakész ismeretbõvítéséhez. Mézfajták A magyar méztermelésben meghatározó az akácméz. Az éves termés felét ez a méz adja. Az akácméz mellett nagyobb mértékben a repce- és a napraforgóméz terem, kisebb mértékben a következõ mézfajták termelése számottevõ: gyümölcsök, selyemfû, hárs, szelídgesztenye, facélia, zsálya, levendula, menta, medvehagyma, pohánka stb. A korábbi években még több-kevesebb gazdasági jelentõséggel bíró propolisz, méhméreg stb. termelése napjainkra elvesztette szerepét a termelésben és az értékesítésben. Az elmúlt három évben nõtt az unió virágpor-felhasználása, különösen a nyers, fagyasztott virágpor esetében. A magyar méhészek ezt az „alternatív” lehetõséget kihasználták és több méhész kezdett virágport termelni. A méz minõsége A minõségellenõrzési rendszer fõszereplõi az állategészségügyi és élelmiszer-ellenõrzõ hatóság megyei szervezetei, amelyek monitoring-vizsgálatokat és szúrópróbaszerû ellenõrzéseket folytatnak. A mézexportõrök átvétel elõtt tételenkénti laboratóriumi ellenõrzést végeznek. Kiszállítás elõtt az egész tétel ismételt ellenõrzése történik meg. A minõségvizsgálat céljára akkreditált laboratóriumok állnak rendelkezésre. A magyar méz minõsége kiváló, a nemzetközi mézpiacon az átlagártól 10–40%-kal magasabb áron értékesíthetõ. A Nemzeti Program keretén belül végzett folyamatos vizsgálatok is segítik a kiváló mézminõség fenntartását. A méztermelés technológiai színvonalára jellemzõ adatok: Az alkalmazott méhészeti technológia jelentõsen nem változik, a professzionális méhészetekre jellemzõ a korszerûbb technológia alkalmazása. Az országos helyzet az elõzõ jelentéshez képest nem változott: – Az országban három kerettípus és két fõ kaptártípus van használatban. A kaptárak jelentõs része a múlt század elején meghonosított Nagy-Boczonádi (NB) fekvõkaptár, mintegy egyharmadát a modern rakodó kaptárak teszik ki. – A méhészek többsége, közel 70%-a vándoroltatja méhészetét. A kaptárak szállítóeszközre történõ fel- és lerakása az esetek többségében kézi erõvel történik, de az utóbbi idõben terjed a darus pakolás. A méhészetek mintegy 1–2%-a rendelkezik saját szállítóeszközzel, amelyek átlagéletkora meghaladja a 15 évet. – A méhészeti eszközöknek és berendezéseknek évekig nem volt hazai gyártó háttere, napjainkban kezdenek kisebb gyártók ezzel foglalkozni, ezt a folyamatot elõsegítették a nemzeti program ez irányú intézkedései. Mézkereskedelem A magyar méztermelés sajátossága, hogy a méhészek a megtermelt méz 81%-át nagybani felvásárlóknak, kereskedõknek (hordósan), 1%-át kiszerelve kiskereskedõknek (üzleteknek), további 1%-át ipari felhasználóknak (mézeskalácsos, édesítõipar), 17%-át pedig közvetlenül a fogyasztóknak (háztól és piacon) értékesítik. Utóbbi értékesítés mennyisége folyamatosan nõ. Az országban 9 olyan mézüzem mûködik, amelynek alapanyag-feldolgozó kapacitása meghaladja az évi 1 000 tonnát. Ezeken az üzemeken túlmenõen mintegy 400 kis mézüzem van az országban, amelyek egy-egy méhészet termésének vagy egy-egy kisebb térség méztermésének feldolgozását végzik. Mivelaméhészekmézükdöntõhányadáthordóbanértékesítik,így elveszítikárujuktovábbinyomonkövethetõségét. Mézünk 80%-ának minõségét az exportõrök, illetve a külföldi vevõk ellenõrzik. A hazai kiszerelõk egyedüli minõség-ellenõrzési lehetõsége már csak a kiszerelt áru vizsgálatával lehetséges. Ezeknek a vizsgálatoknak a legkorszerûbb módszerekre kell hagyatkozniuk. Erõsödött a méhészek közvetlen piacra jutásának lehetõsége a termelõi méz azonosítására létrehozott méz-zárszalagnak, és a Nemzeti Program intézkedése kapcsán biztosított termelõi mézesüvegnek köszönhetõen. Export Magyarország történelmileg is a nagyobb méztermelõ országok közé tartozik. A megtermelt méz jelentõs része, mintegy 80%-a külföldi piacokra, az utóbbi évtizedekben szinte teljes egészében a nyugat-európai országokba kerül. Legjelentõsebb partnereink Németország, Franciaország, Olaszország, Egyesült Királyság. Az Unión belüli mézkereskedelemben Magyarországnak kb. 40%-os részesedése van. Ez sajnos nem jelent elõnyt, meghatározó szerepet az árképzésben, mivel ez a mennyiség az Unióba érkezõ mézimportjának mindössze 12%-át teszi ki. A fõ termék az akácméz és a vegyes virágméz, amelyek aránya évjárattól függõen változik. Kisebb mennyiségben egyéb fajta- és lépesmézet, méhviaszt és propoliszt exportálnak a magyar kereskedelmi cégek. A kiszállított akácméz 96%-a hordós kiszerelésben (lédig) kerül kiszállításra. A lédigben történõ értékesítés nagy volumenek kiszállítását teszi lehetõvé, azonban jellegénél fogva nem biztosítja a különleges minõségû magyar méz hangsúlyozott megjelenését. Árai is elmaradnak attól, amit a minõség alapján elvárhatnánk. A hazai mézfogyasztás A különbözõ háztartások fogyasztási statisztikai felmérései igazolják, hogy hazai mézfogyasztás éves volumene mintegy 6 000 tonna körüli. Ennek alapján az egy fõre jutó éves fogyasztás 0,6 kg-ra tehetõ, ez minimális növekedést jelent az elõzõ Jelentéshez képest. A hazai mézfogyasztás mintegy 90%-a lakossági fogyasztás. A méz 10%-át az ipar (sütödék, élelmiszer feldolgozók, gyógyszergyárak, kozmetikai laboratóriumok stb.) használja fel. A néhány éve még jelentõs volumenben és értékben árusított propolisz, virágpor értékesítése jelentõsen csökkent, a méhméregé gyakorlatilag megszûnt. Fellendülõben van ezzel szemben a korábban ugyancsak visszaszorult viaszértékesítés. A magyar méhészet szerkezete számokban:

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes